Návrh nariadenie rady, ktorým sa upravuje príloha I k nariadeniu Európskeho parlamentu a Rady (ES) č. 882/2004 o úradných kontrolách uskutočňovaných s cieľom zabezpečiť overenie dodržiavania krmivového a potravinového práva a predpisov o zdraví zvierat a o starostlivosti o zvieratá (Text s významom pre EHP) /* KOM/2008/0048 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 4.2.2008 KOM(2008) 48 v konečnom znení Návrh NARIADENIE RADY, ktorým sa upravuje príloha I k nariadeniu Európskeho parlamentu a Rady (ES) č. 882/2004 o úradných kontrolách uskutočňovaných s cieľom zabezpečiť overenie dodržiavania krmivového a potravinového práva a predpisov o zdraví zvierat a o starostlivosti o zvieratá (Text s významom pre EHP) (predložená Komisiou) DÔVODOVÁ SPRÁVA Nariadenie Európskeho parlamentu a Rady (ES) č. 882/2004 vytvára zosúladený rámec všeobecných predpisov na organizovanie úradných kontrol dodržiavania krmivového a potravinového práva a predpisov o zdraví zvierat a o starostlivosti o zvieratá. Toto nariadenie obsahuje ustanovenia na organizovanie úradných kontrol krmív a potravín vrátane krmív a potravín dovážaných na územie Spoločenstva. V prílohe I k tomuto nariadeniu sú uvedené územia, na ktoré sa vzťahuje toto nariadenie. Nariadenie bolo prijaté 29. 4. 2004, t. j. pred pristúpením nových členských štátov. Príloha I zatiaľ nebola zmenená ani doplnená s cieľom zahrnúť tieto nové členské štáty. Rozšírenie EÚ a následné úpravy zmlúv, na ktorých je Európska únia založená, si vyžadujú, aby sa nariadenie (ES) č. 882/2004 vzťahovalo aj na tieto územia. Z tohto dôvodu by sa príloha I mala zodpovedajúcim spôsobom upraviť. Tento návrh nemá žiadny finančný vplyv na rozpočet Spoločenstva. Návrh NARIADENIE RADY, ktorým sa upravuje príloha I k nariadeniu Európskeho parlamentu a Rady (ES) č. 882/2004 o úradných kontrolách uskutočňovaných s cieľom zabezpečiť overenie dodržiavania krmivového a potravinového práva a predpisov o zdraví zvierat a o starostlivosti o zvieratá (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 57 ods. 2, so zreteľom na návrh Komisie[1], keďže: (1) Nariadenie (ES) č. 882/2004[2] vytvára zosúladený rámec všeobecných predpisov na organizovanie úradných kontrol dodržiavania krmivového a potravinového práva a predpisov o zdraví zvierat a o starostlivosti o zvieratá. Tieto kontroly sa vzťahujú na vývozy do Spoločenstva, umiestňovanie na trhu Spoločenstva a dovoz z tretích krajín na územia určené v prílohe I k uvedenému nariadeniu. (2) V súčasnej dobe je potrebné doplniť zoznam území s cieľom zahrnúť všetky členské štáty do zoznamu v prílohe I k nariadeniu (ES) č. 882/2004. (3) Nariadenie (ES) č. 882/2004 by sa preto malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 Príloha I k nariadeniu (ES) č. 882/2004 sa nahrádza znením uvedeným v prílohe k tomuto nariadeniu. Článok 2 Toto nariadenie nadobúda účinnosť […] dňom po jeho uverejnení v Úradnom vestníku Európskej únie . Uplatňuje sa od 1. januára 2006. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA „Príloha I Územia uvedené v článku 2 ods. 15 1. Územie Belgického kráľovstva 2 Územie Bulharskej republiky 3. Územie Českej republiky 4. Územie Dánskeho kráľovstva s výnimkou Faerských ostrovov a Grónska 5. Územie Spolkovej republiky Nemecko 6. Územie Estónskej republiky 7. Územie Írska 8. Územie Helénskej republiky 9. Územie Španielskeho kráľovstva s výnimkou Ceuty a Melilly 10. Územie Francúzskej republiky 11. Územie Talianskej republiky 12. Územie Cyperskej republiky 13. Územie Lotyšskej republiky 14. Územie Litovskej republiky 15. Územie Luxemburského veľkovojvodstva 16. Územie Maďarskej republiky 17. Územie Maltskej republiky 18. Územie Holandského kráľovstva v Európe 19. Územie Rakúskej republiky 20. Územie Poľskej republiky 21. Územie Portugalskej republiky 22. Územie Rumunska 23. Územie Slovinskej republiky 24. Územie Slovenskej republiky 25. Územie Fínskej republiky 26. Územie Švédskeho kráľovstva 27. Územie Spojeného kráľovstva Veľkej Británie a Severného Írska.“ [1] Ú. v. EÚ C xxx, xx.xx.xxxx, s. xx. [2] Ú. v. EÚ L 165, 30.4.2004, s. 1. Nariadenie naposledy zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).